《翠楼吟 席上赠伎时伎三日后即落乐籍》
清代·陈维崧

银甲挨筝，珠绦络鼓，清歌屈柘如缕。人到离筵里，尽眉黛、愁将碧聚。

纵横玉箸。似绿柳萦烟，红兰著露。欹雁柱。一场春梦，没些情绪。

他日纵过侯门，只光延坊畔，樱桃一树。奈铜舆催上，更糁遍、一街丝雨。

横波重注。看斜侧帽檐，销魂无语。红蜡底。新官旧主，一般胡觑。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。